Document ID: 31997D0004

Odločba Komisije
z dne 12. decembra 1996
o sestavi začasnih seznamov obratov tretjih držav, iz katerih države članice dovolijo uvoz svežega perutninskega mesa
(Besedilo velja za EEA)
(97/4/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/EC z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1] in zlasti člena 2(1) Odločbe,
ker Odločba Komisije 94/85/EC [2], kakor je bila nazadnje spremenjena z Odločbo 96/2/EC [3] določa seznam tretjih držav, iz katerih Države članice dovolijo uvoz svežega perutninskega mesa;
ker so v večini za države na tem seznamu zahtevana zdravstvena in veterinarska spričevela za uvoz svežega perutninskega mesa določena v skladu z Odločbo Komisije 94/984/EC [4], kakor je bila spremenjena z Odločbo 96/456/EC [5];
ker je Komisija prejela od teh tretjih držav seznam obratov z jamstvi, da v celoti izpolnjujejo ustrezne zdravstvene zahteve Skupnosti. V kolikor kateri izmed obratov tega ne stori, ne more izvažati v Evropsko Skupnost;
ker je potrebno, zaradi prilagoditve na novo situacijo po sprejemu tega seznama, določiti čas, po katerem ta seznam začne veljati. Po tem času tretje države, ki niso predložile seznama obratov skupaj z ustreznimi jamstvi, ne bodo mogle izvažati svežega perutninskega mesa v Skupnost;
ker se lahko sestavi začasni seznam obratov, ki proizvajajo sveže perutninsko meso, v teh državah;
ker so ukrepi, predvideni v tej Odločbi, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
1. Države članice odobrijo uvoz svežega perutninskega mesa iz obratov s seznama v Prilogi.
2. Za uvoz iz obratov navedenih v Prilogi se upoštevajo drugje sprejeti veterinarski predpisi Skupnosti.
Člen 2
Ta odločba velja od 1. januarja 1997.
Člen 3
Ta odločba je naslovljena na Države članice.
V Bruslju, dne 12. decembra 1996

Labels: 3
17
5
6